Tiltalt for å ha plaget Øygard-venn
Etter at nyheten sprakk om at Ap-ordføreren Rune Øygard var anmeldt for seksuelle overgrep mot et barn, ga den anerkjente fotografen et intervju til lokalradioen hvor han sa følgende: «Hvis Rune Øygard er skyldig i dette, så blir jeg den første astronauten på Pluto».Natt til lørdag 13. oktober i fjor tikket det inn følgende SMS inn på mobiltelefonen til Krogvold: «Er du barbert? Må du ha på BHen? Jeg vil ha deg. Dette er din bestevenn og dette synes vel du er greit. Jeg tror folk burde tenke seg om før de sender sin unge datter for foto hos deg. Hvis du ikke kommer deg til Pluto, så synes jeg du burde ta deg et sabbatsår på Nordpolen, din bedritne pedovenn». Morten Krogvold anmeldte 42-årigen etter at han mottok SMS-en og Politimesteren i Oslo ila 42-åringen et forelegg på 5000 kroner.42-åringen nekter å godta forelegget og han skal nå møte som tiltalt i Oslo tingrett for å ha utsatt Krogvold for skremmende eller plagsom opptreden eller annen hensynsløs atferd å ha krenket en annens fred. Advokat Øystein Storrvik som forsvarer 42-åringen, opplyser at han har nektet å godta forelegget. - Han mener dette er en fullt lovlig ytring. Han kommenterte blant annet opplysninger som Krogvold selv har kommentert i et radioprogram, sier Storrvik og legger til: - Innholdet i SMS-en er helt klart innenfor ytringsfrihetens grenser og ytringsfriheten blir anført som frifinnelsesgrunnlag. Frifunnet for hallikvirksomhet 42-åringen ble i 2011 frifunnet i Høyesterettefor hallikvirksomhet etter å ha drevet en nettside hvor prostituerte annonserte. Krogvold har en rekke ganger forsøkt å distansere seg fra uttalelsen han kom med i lokalradioen. Han beklaget også egen «babling» en rekke ganger da han vitnet i tingretten i fjor høst. - Det gikk helt trill rundt for meg under intervjuet med Ottadalsradionen. Og så fikk jo avisene tilgang til hele intervjuet hvor jeg skulle snakke til Vågås befolkning, forklarte Krogvold. VG har vært i kontakt med Morten Krogvold, som ikke ønsker å uttale seg om denne saken.
Fotograf Morten Krogvold gikk ut i lokalradioen og ga sin støtte til sin ordførervenn Rune Øygard. Nå er en 42-årig oslomann tiltalt for å ha plaget kjendisfotografen på grunn av støtten.